**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.06.2020, ora 08.00 – 28.06.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 28.06.2020, ora 07.00**

**RÂURI**

Debitele au fost în general în scădere, exceptând cursurile inferioare ale Mureşului și Jiului, cursul Prutului - aval Stânca-aval şi cursurile inferioare ale Jijiei şi Sitnei, unde au fost în creştere prin propagare.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite s-au produs pe unele râuri mici din zonele de deal și munte, datorită precipitaţiilor torențiale căzute în interval sub formă de aversă, de scurtă durată, însemnate cantitativ.

Debitele se situează în general la valori peste mediile multianuale lunare.

Se situează peste:

- **COTELE DE PERICOL** râurile la stațiile hidrometrice: Prut – Stânca-aval (375+72)-Jud.BT, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară.

- **COTELE DE INUNDAȚIE** râurile la stațiile hidrometrice: Prut – Drânceni (630+20) – Jud.VS şi Prut – Prisăcani (520+37) – Jud.IS.

- **COTELE DE ATENȚIE** râurile la stațiile hidrometrice: Tur – Micula (270+10) – Jud.SM, Sașa – Poieni (50) – Jud. TM, Timiș – Grăniceri (600+86) – Jud. TM, Prut - Ungheni (460+102) – Jud.IS, Prut – Rădăuţi Prut (290+40) – Jud.BT, Prut – Fălciu (500+20) – Jud.GL, Prut – Oancea (440+22) – Jud.GL şi Jijia – Chipereşti (400+46) – Jud.IS.

Este în vigoare **AVERTIZAREA HIDROLOGICĂ** nr. 25 din 27.06.2020..

Debitele vor fi în scădere, exceptând Prutul (aval Stânca-aval) şi cursul inferior al Jiului, unde vor fi în creştere prin propagare.

Sunt posibile scurgeri importante pe versanți, torenți, pâraie, viituri rapide cu posibile efecte de inundaţii locale pe unele rauri mici din vestul, centrul și nordul țării, datorită averselor de scurtă durată, temporar accentuate, prognozate.

Ca urmare a propagării viiturii pe râul Prut se vor situa peste:

- **COTELE DE PERICOL** râul la stațiile hidrometrice: Prut – Stânca Aval (375+60) – jud. BT

- **COTELE DE INUNDAȚIE** râul la stațiile hidrometrice:Prut – Drânceni (630+45) – jud. VS, Prut - Prisăcani (520+60) – jud. IS,

-**COTELE DE ATENȚIE** râul la stațiile hidrometrice: Timiș – Grăniceri (600+40) – Jud. TM, Prut – Ungheni (460+110) – jud.IS, Prut – Fălciu (500+30) – jud. VS, Prut Oancea (440+30) – jud. GL și Jijia – Chipereşti (400+50) – Jud.IS.

Se menține în vigoare **AVERTIZAREA HIDROLOGICĂ** nr. 25 din 27.06.2020.

**DUNĂRE**

Debitul la intrarea în ţară (secţiunea Baziaş) în intervalul 27.06 – 28.06.2020 a fost în creştere, având valoarea de 9600 m3/s, peste media multianuală a lunii iunie (6400 m3/s).

În aval de Porţile de Fier debitele au fost în creștere.

Debitul la intrarea în ţară (secţiunea Baziaş) va fi în scădere (9200 m3/s).

În aval de Porţile de Fier debitele vor fi în scădere la Gruia și în creştere pe sectorul Calafat – Tulcea.

**2.** **Situația meteorologică în intervalul 27.06.2020, ora 09.00 – 28.06.2020, ora 06.00**

**ÎN ŢARĂ**

Vremea a fost în general frumoasă, dar călduroasă după-amiaza în cea mai mare parte a țării. Cerul a fost mai mult senin. Înnorări temporar accentuate și izolat averse, însoțite de descărcări electrice s-au semnalat după-amiaza și seara în zona Munților Apuseni, nordul Carpaților Orientali și al Moldovei și în vestul Carpaților Meridionali, iar noaptea în Crișana și Maramureș. Punctiform cantitățile de apă au depășit 20 l/mp. Vântul a suflat slab și moderat, trecător cu ușoare intensificări în Banat și în zona montană înaltă. Temperaturile maxime s-au încadrat între 26 de grade la Mangalia, Morărești, Câmpulung, Întorsura Buzăului și Petroșani și 33 de grade la Galați, Brăila, Urziceni, Hârșova, București Filaret, Deva și Gurahonț, iar la ora 06, valorile termice erau cuprinse între 10 grade la Întorsura Buzăului și Miercurea Ciuc și 23 de grade la Cotnari, Dumbrăvița de Codru, Șiria, Oravița și Sulina. În depresiunile intramontane, dimineața și noaptea, cu totul izolat a fost ceață.

**Observații:** în intervalul de diagnoză au fost emise 13 mesaje cod galben pentru fenomene periculoase imediate, după cum urmează, 5 emise de către SRPV Cluj Napoca și câte 4 emise de SRPV Bacău și SRPV Timișoara.

**LA BUCUREŞTI**

Vremea a fost frumoasă, dar călduroasă. Cerul a fost mai mult senin, iar vântul a suflat în general slab. Temperatura maximă a fost de 31 de grade la stația meteo Băneasa, 32 de grade la Afumați şi 33 de grade la Filaret, iar la ora 06 se înregistrau 14 grade la Băneasa, 16 grade la Afumați și 18 grade la Filaret.

**3. Prognoza meteorologică în intervalul 28.06.2020, ora 09.00 – 29.06.2020, ora 09.00**

**ÎN ŢARĂ**

Vremea va fi călduroasă în majoritatea regiunilor, iar indicele temperatură-umezeală (ITU) va atinge pragul critic de 80 de unități, îndeosebi în Câmpia de Vest. În Maramureș, nordul Crișanei și al Moldovei, local în Transilvania, precum și în zonele de munte, instabilitatea atmosferică se va manifesta în special în a doua parte a zilei, prin înnorări temporar accentuate, averse, descărcări electrice, intensificări ale vântului și pe spații mici vijelii și grindină. Ploile vor avea caracter torențial, iar în intervale scurte de timp, pe arii restrânse cantitățile de apă vor depăși 15...25 l/mp. În restul teritoriului, cerul va fi variabil, iar probabilitatea pentru astfel de fenomene va fi redusă. Temperaturile maxime se vor încadra, în general, între 28 şi 34 de grade, iar cele minime vor fi cuprinse între 12 și 23 de grade.

**LA BUCUREŞTI**

Vremea va fi călduroasă, cu disconfort termic în creștere. Cerul va fi variabil, iar vântul va sufla slab până la moderat. Temperatura maximă va fi de 32...34 de grade, iar cea minimă de 17...19 grade.

1. ***CALITATEA APELOR***

Nu s-au semnalat evenimente deosebite.

1. ***CALITATEA MEDIULUI***
2. **În domeniul aerului**

Nu s-au semnalat evenimente deosebite.

1. **În domeniul solului și vegetației**

Nu s-au semnalat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare, Transparență și IT**